SET ปิดบวก 8 จุด มูลค่าซื้อขายเบาบาง 3.8 หมื่นลบ. แนะจับตางบฯบจ.ไตรมาส 3/61 สัปดาห์นี้
SET ปิดบวก 8 จุด มูลค่าซื้อขายเบาบาง 3.8 หมื่นลบ. แนะจับตางบฯบจ.ไตรมาส 3/61 สัปดาห์นี้ โดยดัชนีปิดตลาดวันนี้ ที่ระดับ 1,636.88 จุด บวก 7.92 จุด หรือ 0.49% มูลค่าการซื้อขาย 3.78 หมื่นล้านบาท
29 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,636.88 จุด บวก 7.92 จุด หรือ 0.49% มูลค่าการซื้อขาย 3.78 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ฟื้นตัวขึ้นหลังจากที่ได้ซึมซับข่าวร้ายไปพอควรแล้ว ส่วนตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ เนื่องจากยังมีความไม่แน่นอนอยู่ในหลายปัจจัยที่เกิดขึ้น
นอกจากนี้ยังต้องเผชิญแรงกดดันจากค่าเงินใน Emerging Market ด้วย จากการที่จีนพยายามที่จะให้เงินหยวนอ่อนค่าเพื่อหักล้างในเรื่องสงครามการค้า และใช้มาตรการกระตุ้นเศรษฐกิจหลังจากที่เศรษฐกิจจีนได้ชะลอตัว แม้ว่าจะมีผลดีต่อจีน แต่ก็มีผลลบเช่นกัน นั่นคือเมื่อเงินหยวนอ่อนค่าก็ทำให้สกุลเงินในเอเชียอ่อนค่าตามเงินหยวนไปด้วย ทำให้เป็นแรงกดดันให้เกิดการปรับพอร์ตของนักลงทุนต่างชาติ ส่งผลให้เงินทุนยังคงไหลออก ดังนั้นตลาดฯจึงยังผันผวนอยู่
อย่างไรก็ดีสัปดาห์นี้ให้ติดตามการทยอยประกาศผลประกอบการของบริษัทจดทะเบียนงวดไตรมาส 3/61, ตัวเลข PMI ภาคการผลิตของจีน, ดุลการค้าของไทย, การประชุมธนาคารกลางญี่ปุ่น (BOJ) และการประชุมธนาคารกลางอังกฤษ (BoE)
ส่วนแนวโน้มการลงทุนในวันพรุ่งนี้ (30 ต.ค.) คาดตลาดฯคงจะยังแกว่งตัวในกรอบ 1,620-1,640 จุด ซึ่งมองว่าการฟื้นตัวของตลาดฯยังอยู่ในกรอบจำกัด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK มูลค่าการซื้อขาย 2,817,438.30 ล้านบาท ปิดที่ 199.50 บาท ลดลง 6.50 บาท
CPALL มูลค่าการซื้อขาย 1,969,882.72 ล้านบาท ปิดที่ 65.25 บาท เพิ่มขึ้น 1.50 บาท
AOT มูลค่าการซื้อขาย 1,775,785.60 ล้านบาท ปิดที่ 62.25 บาท เพิ่มขึ้น 1.25 บาท
PTT มูลค่าการซื้อขาย 1,493,894.10 ล้านบาท ปิดที่ 48.75 บาท เพิ่มขึ้น 0.50 บาท
MINT มูลค่าการซื้อขาย 1,098,749.52 ล้านบาท ปิดที่ 35.00 บาท ลดลง 1.50 บาท
ตลาดหุ้นเอเชีย
